text: To-årig fundet livløs i brønd: Blev erklæret død på sygehuset
  17 juni 2018 kl. 19.12
  En to-årig dreng har mistet livet i en ulykke i Aabenraa.
  Søndag klokken 16.30 fik Syd- og Sønderjyllands Politi en anmeldelse om, at en dreng på to år var meldt savnet ved et familiearrangement på en landejendom ved Aabenraa.
  Klik og se mere tv på LocalEyes.dk
  Både politiet og familien deltog i eftersøgningen. Her blev drengen fundet livløs i en brønd på ejendommen. Han blev forsøgt genoplivet, men blev erklæret død på Aabenraa Sygehus efterfølgende.
  Syd- og Sønderjyllands Politi skriver i en pressemeddelelse, at man betegner hændelsen som en tragisk ulykke. Politiet har desuden ikke ydeligere oplysninger i sagen.
  De nærmeste pårørende er underrettet.
  